hotchpotch/miracl-hf-unified huggingface dataset:
ডাব্লিউডাব্লিউই ব্যাটেলগ্রাউন্ড
ডাব্লিউডাব্লিউই ব্যাটেলগ্রাউন্ড হল ডাব্লিউডাব্লিউই কর্তৃক প্রযোজিত পেশাদারি কুস্তি অনুষ্ঠান। এটা সরাসরি প্রচার করা হয় এবং প্রতি-দর্শনে-পরিশোধ এ অনুষ্ঠিত হয়। ২০১৩ সাল ওভার দ্য লিমিটের পরিবর্তে থেকে ব্যাটেলগ্রাউন্ড শুরু হয়, এটা শুধু অক্টোবর মাসে অনুষ্ঠিত হত। কিন্তু ২০১৪ সাল থেকে এটা জুলাই মাসে অনুষ্ঠিত হয়।
ব্যাটেলগ্রাউন্ড (২০১৩)
ব্যাটেলগ্রাউন্ড (২০১৩) ছিল পেশাদারি কুস্তি প্রতি-দর্শনে-পরিশোধ (PPV) আয়োজন। এটা প্রযোজনা করেছে ডাব্লিউডাব্লিউই। ২০১৩ সালের অক্টোবর মাসে প্রথম নায়াগ্রা সেন্টারে অনুষ্ঠিত হয়। ২০১৩ সালের ৮ এপ্রিল "র" তে এর প্রতি-দর্শনে-পরিশোধ আয়োজনের কথা ঘোষণা করা হয়। এটা ছিল প্রথম বার্ষিক ব্যাটেলগ্রাউন্ড।
এই আয়োজনে সারা বিশ্ব থেকে ১১৪,০০০ জন টিকিট ক্রয় করেছিল।
চেনগুও মন্দির
চেনগুও মন্দির () চীনের পিংইয়াও থেকে ১০ কি.মি. দূরে শানশি প্রদেশের হাদংসুন গ্রামে অবস্থিত একটি বৌদ্ধ মন্দির। ওয়াংফো হল নামে পরিচিত মন্দিরটির সবচেয়ে পুরাতন কক্ষটি ৯৬৩ সনে উত্তরাঞ্চলীয় হান রাজবংশের রাজত্বকালে নির্মাণ করা হয়। এটি কক্ষের বিমগুলোর জন্য প্রসিদ্ধ যা কক্ষের ছাদ ও এর ঝুলে থাকা প্রলম্বিত অংশকে ধরে রাখে। কক্ষের ভিতরের কারুকার্যগুলো চীনের ১০ম শতাব্দীর বৌদ্ধ কারুশিল্পের সীমিত নিদর্শনগুলোর মধ্যে অন্যতম।
৯৬৩ সালে ওয়াংফো হল নির্মাণের মধ্য দিয়ে মন্দিরটির ইতিহাসের সূচনা হয়। হলস্থিত একটি বিমের উপর নির্মাণের তারিখটি খোদাই করা রয়েছে। ১৯ শতকে লিখিত পিংইয়াও প্রদেশের একটি আঞ্চলিক কাহিনী থেকেও এই তারিখটি সম্পর্কে ধারণা পাওয়া যায়। ১৮১৯ সালে লিখিত একটি প্রস্তরলিপি থেকে এর সত্যতা পাওয়া যায়। চেনগুও মন্দিরের সবচেয়ে পুরাতন কুঠি হল এই ওয়াংফো হল। এটি ক্ষণস্থায়ী উত্তরাঞ্চলীয় হান রাজবংশের একমাত্র স্থাপনা যা এখনও টিকে আছে। মন্দিরটির ইতিহাস সম্পর্কে খুব কমই জানা যায়। প্রস্তরলিপি অনুসারে, ১৫৪০ ও ১৮১৬ সালে এটি সংস্কার করা হয়েছিল। ১৯৯৭ সালে পার্শ্ববর্তী পিংইয়াও শহর এবং শুয়াংলিন মন্দিরের সাথে এই মন্দিরটিও 'পিংইয়াও-এর প্রাচীন শহর' নামে বিশ্ব ঐতিহ্যবাহী স্থানসমূহে অন্তর্ভুক্ত হয়।
মন্দিরে মোট ৩টি ভবন, এদের মধ্যস্থিত ২টি চত্বর, ২টি হলঘর ও একটি প্রধান ফটক রয়েছে। সম্পূর্ণ প্রাঙ্গণটি দেয়ালবেষ্টিত। মন্দিরটি দক্ষিণে উন্মুক্ত। তিয়ানওয়াং হলটি মন্দিরের দরজা হিসেবে কাজ করে। পরবর্তী হলটি উত্তরে অবস্থিত যার নাম ওয়াংফো হল। শেষ হলঘরটির নাম সানফো হল যা কিং রাজবংশের সাক্ষী। উত্তরের চত্বরটিতে পূর্ব আর পশ্চিমে যথাক্রমে গুয়ানইন ও দিজাং নামে আরও ২টি ছোট হলঘর আছে যেগুলো মিং রাজবংশের সাক্ষ্য বহন করে। তিয়ানওয়াং হলের দুই দিকে ২টি বেল টাওয়ারও রয়েছে।
মন্দিরের সবচেয়ে গুরুত্বপূর্ণ হলঘরটি হল ওয়াংফো হল (১০,০০০ বৌদ্ধের হল) যা চীনের সবচেয়ে পুরনো কাঠের ভবনগুলোর মধ্যে অন্যতম। এটি প্রায় বর্গাকার যার দৈর্ঘ্য ১১.৬ মি. এবং উচ্চতা ৮.৮ মি। আকারে ছোট এবং হলের মত আকৃতি (যেমন স্তম্ভগুলো পাথরের বেদীতে না বসিয়ে সরাসরি মেঝেতে গেঁথে দেয়া হয়েছে) হওয়া সত্ত্বেও এর গঠনশৈলী অত্যন্ত জটিল। হলঘরটির সামনে ও পিছনে দরজা রয়েছে। এছাড়া হলের সামনের দরজার দুই দিকে ২টি জানালা রয়েছে। সম্পূর্ণ কাঠামোটি ১২টি স্তম্ভের উপর দাঁড়িয়ে আছে। কোণ আর ছাদকে ধরে রাখা স্তম্ভশীর্ষস্থ বন্ধনীগুলো ৭ ডিগ্রি কোণ করে আছে যা উইংযাও ফাশির মতে সবথেকে জটিল আর বড়গুলোর মধ্যে অন্যতম। এই বন্ধনীগুলো প্রায় ২.৫ মি. উঁচু, স্তম্ভগুলোর উচ্চতার প্রায় ৭০ শতাংশ। পাশাপাশি ২টি স্তম্ভের মাঝে দাঁড়িয়ে থাকা স্তম্ভ-মধ্যস্থ বন্ধনীগুলো ৫ ডিগ্রি করে ঝুলে রয়েছে। হলঘরটির কোন ছাদ নেই এবং ঊর্ধ্বস্থ ও নিম্নস্থ বরগাগুলো উন্মুক্ত। ন্যান্সি স্টেইনহার্ডের মতে, ভবনের বন্ধনীগুলো উত্তরাঞ্চলের হান শাসকদের সীমিত সম্পদকে কাজে লাগিয়ে বিস্ময়কর গঠনশৈলী নির্মাণের প্রচেষ্টামাত্র।
হলঘরটিতে উত্তরাঞ্চলীয় হান শাসনামলের ১১টি ভাস্কর্য বিদ্যমান। 'মোগাও কু'-এর বাইরে চীনের একমাত্র ভাস্কর্য হল এগুলো যা এখনও টিকে আছে। বোধিসত্ত্বের ভিত্তিস্বরূপ শাক্যমুনি তথা স্বর্গীয় রাজার একটি ভাস্কর্যেরও জায়গা হয়েছে এখানে।
ব্যাটেলগ্রাউন্ড (২০১৪)
ব্যাটেলগ্রাউন্ড (২০১৪) ছিল পেশাদারি কুস্তি প্রতি-দর্শনে-পরিশোধ (PPV) আয়োজন। এটা প্রযোজনা করেছে ডাব্লিউডাব্লিউই। ২০১৪ সাল্ব্র ২০ জুলাই ব্যাটেলগ্রাউন্ড (২০১৪) অনুষ্ঠিত হয়। এটা ছিল ব্যাটেলগ্রাউন্ডের কালপঞ্জি অনুসারে দ্বিতীয় আয়োজন।
নয় ম্যাচ (প্রথমবারের মত দুইটি প্রাক-প্রদর্শনে প্রদর্শিত ম্যাচ সহ) এই আয়োজনে অনুষ্ঠিত হয়। এই আয়োজনের প্রধান ফাটাল ফোর ওয়ে ম্যাচে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর জন্য জন সিনা রেনডি অরটন, কেইন এবং রোমান রিংসকে পরাজিত করে।
এই আয়োজনে ৯৯,০০০ দর্শক টিকিট ক্রয় করেছিল।
ঢাকা ডায়নামাইটস
ঢাকা ডায়নামাইটস হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্ট ২০১৫ বাংলাদেশ প্রিমিয়ার লীগ-এ বাংলাদেশের ঢাকাকে উপস্থাপন করছে। দলটির অফিসিয়াল রঙ হল নীল ও হলুদ। দলে তিনজন উল্লেখযোগ্য খেলোয়াড় রয়েছেন। তারা হলেন বাংলাদেশী নাসির হোসেন, শ্রীলঙ্কান কুমার সাঙ্গাকারা, কেনীয় তন্ময় মিশ্র ও পাকিস্তানি ফাস্ট বোলার মুহাম্মদ ইরফান। দলটির সত্ত্বাধীকারী বাংলাদেশী টেক্সটাইল কোম্পানি বেক্সিমকো।
ঢাকা ডায়নামাইটস-এর হোম গ্রাউন্ড হল শের-ই-বাংলা জাতীয় ক্রিকেট স্টেডিয়াম। স্টেডিয়ামটি ঢাকার মিরপুরে অবস্থিত। ২০০৬ সালে তৈরি এই ক্রিকেট স্টেডিয়ামের ধারণ ক্ষমতা ৩৬ হাজার। প্রথমে স্টেডিয়ামটির নামকরণ করা হয়েছিল মিরপুর স্টেডিয়াম, পরবর্তীতে বাংলাদেশ সরকার নাম পরিবর্তন করে রাখে শের-ই-বাংলা ক্রিকেট স্টেডিয়াম।
নিম্নে উল্লেখিত খেলোয়াড়গণ এই দলের বর্তমান সদস্য। ড্রাফট আয়োজনের তারিখ পর্যন্ত সকল খেলোয়াড়ের উপাত্ত সঠিক।
বরিশাল বুলস
বরিশাল বুলস হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্ট ২০১৫ বাংলাদেশ প্রিমিয়ার লীগ-এ বাংলাদেশের বরিশালকে উপস্থাপন করছে। দলটির অধিনায়ক মুশফিকুর রহিম ও কোচ হেলেন ডেভ হোয়াটমোর। দলটির সত্বাধীকারী অ্যক্সিওম টেকনোলজিস। বিপিএল-এর প্রথম আসরে বরিশালের দল বরিশাল বার্নার্স রানার-আপ হয়েছিল। আর্থিক শর্ত না মানায় দলটিকে বিপিএল ৫ থেকে বাদ দেয়া হয়।
সিলেট সুপার স্টার্স
সিলেট সুপার স্টার্স হল একটি ফ্রাঞ্চাইজ ক্রিকেট দল যা টি২০ ক্রিকেট টুর্নামেন্টে সিলেটকে উপস্থাপন করে। দলটির অধিনায়ক ছিলেন মুশফিকুর রহিম ও এর সত্বাধীকারী ছিল আলিফ গ্রুপ।
প্রথম ও দ্বিতীয় মৌসুমে খেলা সিলেট রয়্যালস বিপিএল থেকে বাদ পড়লে ২০১৫ সালে তৃতীয় মৌসুমে নতুন মালিকানায় নতুন নাম নিয়ে দলটি গঠিত হয়। দলটিকে কিনে নেয় আলিফ গ্রুপ। তবে বকেয়া বেতন পরিশোধ না করায় বিসিবি চতুর্থ বিপিএলে দলটিকে বাদ দেয়।
"২০১৫ মৌসুমে দলে থাকা খেলোয়াড়গণ"
২০১৫ বিপিএলে সিলেট সুপার স্টার্স ভালো সাফল্য পায় নি। দলে অভিজ্ঞ ও দক্ষ খেলোয়াড় থাকার পরেও দশটি ম্যাচের তিনটিতে জয় পায় ও বাকি সাতটি ম্যাচে পরাজিত হয়। ধারাবাহিক সাফল্য না পাবার ফলে সিলেট সুপারস্টার্স গ্রুপ পর্বে পঞ্চম হয়ে বিদায় নেয়।
ফুরুস
ফুরুস (বৈজ্ঞানিক নাম: "Leptosia nina (Fabricius)") এক প্রজাতির ছোট আকারের প্রজাপতি, যাদের মুল শরীর আর ডানা রেশমি সাদা বর্ণের এবং তার ওপর কালো ফুটকি যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
প্রসারিত অবস্থায় ফুরুসের ডানার আকার ২০-৫০ মিলিমিটার দৈর্ঘ্যের হয়।ভারতে প্রাপ্ত ফুরুস এর উপপ্রজাতি হল-
আন্দামান সহ ভারতের প্রায় সর্বত্র ফুরুসের দেখা মেলে। মূলতঃ অনুচ্চ হিমালয়ের সন্নিহিত অঞ্চলে এদের দেখা যায়। এছাড়া নেপাল, শ্রীলঙ্কা , মায়ানমার, তাইল্যান্ড, ফিলিপাইন এবং চীন দেশে এদের দেখা পাওয়া যায়।
ফুরুসের শরীর এবং ডানার ওপর-পিঠ সাদা রঙের। সামনের ডানায় একটা মাঝারি মাপের কালো ছোপ দেখা যায়। ডানার শীর্ষে এবং প্রান্ত বরাবর অসমান প্রস্থের কালো পাড় দেখা যায়। ডানার নীচের পিঠ ধূলটে সাদা বর্ণের এবং এতে হালকা হলদে ঘেঁসা খয়েরী রঙ দেখা যায়।
এই প্রজাতির জঙ্গল খুব প্রিয় । এরা ওড়ে থেমে থেমে অর্থাৎ ওড়ার ধরনটা দূর্বল প্রকৃতির। মাটি থেকে দেড়-দু ফুট উচ্চতার মধ্যে ঘোরাফেরা করে, মাটির কাছাকাছি ছোট ছোট ফুল বা ঘাসের ওপর এদের দেখা যায়। মাটির কাছাকাছি কোন শুকনো ছোট ডালে বসতে ভালোবাসে। বিশ্রামরত অবস্থায়, এদের সামনের ডানা দুটি ভাঁজ হয়ে পিছনের ডানার তলায় অবস্থান করে। পিছনের ডানার তলদেশে অসংখ্য সূক্ষ্ম সবজেটে রেখা বর্তমান যেগুলি একে পার্শ্ববর্তী প্রতিবেশ এর মধ্যে কেমোফ্লেজ করতে সাহায্য করে।
ফুরুসের ডিম সাদা বর্ণের হয়। দেখতে অনেকটা পলির মতো লম্বাটে ধরনের।
এদের শূককীটগুলি গাঢ় সবুজ বর্ণের হয়। পিঠের ওপর লম্বালম্বি ভাবে আরও গাঢ় সবুজ রঙের দাগ থাকে। শ্বাস ছিদ্র বরাবর একটা সাদা রেখা দেখা যায় এবং তার ওপর একটি অস্পষ্ট কালচে রেখা থাকে। 
এই শূককীট , এবং বরুণ এদের পাতার রসালো অংশ আহার করে।
মূককীটগুলি সাধারণত সবুজ বর্ণের হয়, মাঝে মাঝে বাদামী বর্ণেরও হয়। তার ঊপর কালচে খয়েরী ফোঁটা দেখা যায়। এরা জন্মায় মাটির কাছাকাছি, ঘন ডালপালার ভেতর। পাতার নীচের পিঠে অথবা সরু গাছের ডালে এদের দেখা যায়।
২০০৪-০৫ ভারত ক্রিকেট দলের বাংলাদেশ সফর
২০০৪ সালের ১০ ডিসেম্বর হতে ১৭ ডিসেম্বর পর্যন্ত ভারত দল বাংলাদেশ সফর করে। তখন তারা বাংলাদেশ ক্রিকেট দলের বিরুদ্ধে ২ টি টেস্ট ম্যাচ এবং ৩টি একদিনে আন্তর্জাতিক ম্যাচ খেলে। ভারত ক্রিকেট দল ২-০ তে টেস্ট সিরিজ এবং ২-১ ওডিআই সিরিজ জয় লাভ করে।
বিপিএল ২০১৫ সময়সূচি
২০১৫ বাংলাদেশ প্রিমিয়ার লীগ এর সকল খেলার সময়সূচি, ভেন্যু ও ফলাফল।
সময়সূচিটি বাংলাদেশের স্থানীয় (-এর) সময় অনুসারে প্রকাশিত।
শুক নদী
শুক নদী বাংলাদেশের উত্তরাংশের ঠাকুরগাঁও সদর উপজেলার পাটিয়াডাঙ্গি হাট সংলগ্ন বিল হতে উৎপন্ন হয়ে ঠাকুরগাঁও জেলার টাঙ্গন নদীতে মিলিত হয়েছে। এই নদীটির দৈর্ঘ্য ৩০ কিলোমিটার। প্রস্থ ২০ মিটার এবং গভীরতা ৪.৫ মিটার। নদী অববাহিকার আয়তন ১০০ বর্গকিলোমিটার।
শুক নদী বাঁকের আধিক্যের কারণে খুব ভাঙ্গনপ্রবণ। বুড়িবাঁধ সেচ প্রকল্প রয়েছে এই নদীতে। এই নদীতে ভাঙন রোধের কোনো ব্যবস্থা নেই। প্রায় ১০০ বর্গকিলোমিটার অববাহিকা অঞ্চল অত্যন্ত উর্বর, তাই ফসলও ভালো জন্মে।
নদীর গতিপ্রবাহ সারা বছরই থাকে। এই নদীতে এপ্রিল মাসে কম প্রবাহ থাকে। তখন প্রবাহের পরিমাণ ০.৯০ ঘনমিটার/ সেকেন্ড হয় এবং পানির গভীরতা থাকে ১.২ মিটার। জুলাই ও আগস্টে প্রবাহের পরিমান বৃদ্ধি পেয়ে ৩.২৫ ঘনমিটার/ সেকেন্ড দাঁড়ায়। শুক নদীতে জোয়ার-ভাটা হয় না। এই নদীর তীরে ঠাকুরগাঁও শহর অবস্থিত।
তোরষা নদী
তোর্ষা(তোর্সা) বা চুম্বি বা আমোছু নদী বাংলাদেশের একটি আন্তঃসীমান্ত নদী। তিব্বত, ভুটান, ভারত, বাংলাদেশের মধ্য দিয়ে নদীটি প্রবাহিত।
পূর্ব তিব্বতের চুম্বি উপত্যকার টাং-পাস থেকে উত্থিত হয়ে ভুটানের পশ্চিম সীমানা ঘেঁষে নদীটি দক্ষিণে নেমেছে। নদীটির আনুমানিক দৈর্ঘ্য ৩২০ কিলোমিটার। উজানের স্রোতধারা চুম্বি নামেও অভিহিত হয়। ভুটানে এর নাম আমোছু। পশ্চিমবঙ্গের জলপাইগুড়ি জেলায় এবং বাংলাদেশে এই নদীর নাম তোরষা। তোরষা অর্থ তোয় রোষা অর্থাৎ রুষ্ট জলপ্রবাহ। সত্যিই তোরষা খ্যাপাটে স্বভাবের এক দুর্দান্ত নদী।
তোরষা নদী কুচবিহার হয়ে বাংলাদেশে প্রবেশ করে ধুবড়ির প্রায় ২২.৫ কিলোমিটার দক্ষিণ-পশ্চিমে ব্রহ্মপুত্রের সাথে মিলিত হয়েছে। কুচবিহারের পশ্চিমে ধরলা নামে এ নদীর দক্ষিণ দিকস্থ একটি শাখা জলঢাকা নদীতে পড়েছে। কুচবিহারের প্রায় ২৯ কিলোমিটার দক্ষিণ-পূর্বে রায়ডাক নদীর একটি শাখা তোরষা নদীতে মিশেছে এবং মিলনস্থলের ভাটিতে তোরষা নদীকে রায়ডাক বা দুধকুমার বলে।
এলজি মোবাইল বিশ্বকাপ
এলজি মোবাইল বিশ্বকাপ, এলজি ইলেকট্রনিকসের আয়োজনে, ১৪ জানুয়ারি, ২০১০-এ অনুষ্ঠিত একটি আন্তর্জাতিক প্রতিযোগিতা। এই প্রতিযোগিতায় প্রতিযোগীরা মোবাইলে বার্তা আদান-প্রদাণে তাদের গতি ও নির্ভুলতার উপর ভিত্তি করে অংশগ্রহণ করেন। এটি নিউ ইয়র্ক শহরের গথাম হল-এ অনুষ্ঠিত হয়। সর্বমোট ১৩০,০০০ ডলার পুরস্কারের এই প্রতিযোগিতায় ১৩টি দল তাঁদের নিজ নিজ দেশের প্রতিনিধিত্ব করে।
প্রতি দলে দুজন সদস্য থাকে। দলের একজন প্রতিযোগী কিউডব্লিউইআরটিওয়াই কিবোর্ড (QWERTY) ব্যবহার করে প্রতিদ্বন্দ্বিতা করেন এবং অপর সদস্য সাংখ্যিক কি-প্যাড ব্যবহার করেন। ২০১০ সালের প্রতিযোগিতায় ১৩টি দল অংশগ্রহণ করে: আর্জেন্টিনা, অস্ট্রেলিয়া, ব্রাজিল, কানাডা, ইন্দোনেশিয়া, মেক্সিকো, নিউজিল্যান্ড, পর্তুগাল, রাশিয়া, দক্ষিণ আফ্রিকা, দক্ষিণ কোরিয়া, স্পেন এবং মার্কিন যুক্তরাষ্ট্র।
এর পূর্বে এলজি যুক্তরাষ্ট্র এবং দক্ষিণ কোরিয়ার মত দেশে পৃথকভাবে টেক্সটিং প্রতিযোগিতার আয়োজন করে। যুক্তরাষ্ট্রে প্রতিযোগিতাটি অনুষ্ঠিত হয় ২০০৭, ২০০৮ এবং ২০০৯ সালে। দক্ষিণ কোরিয়ায় প্রতিযোগিতা হয় ২০০৮ এবং ২০০৯ সালে। যদিও ২০১০ সালেই প্রথমবারের মত দেশগুলো একে অপরের বিপক্ষে প্রতিদ্বন্দ্বিতা করে।
দলগুলো আঞ্চলিক বাছাইপর্বে অংশগ্রহণ করার যোগ্যতা অর্জন করে। ৬০ লাখের অধিক মানুষ প্রতিযোগিতায় অংশ নেয়ার জন্য নিবন্ধন করেন।
প্রতিটি দল ৫টি পৃথক ইভেন্টে অংশ নেয়: "ব্রেক দ্যা ওয়াল", "মনস্টার পপিং", "মুভিং পিলার", "রানিং রিলে" এবং "রেসিং রিপ্লে"। মূল ভিত্তি ছিল একটি চলন্ত বাক্যকে দ্রুততার সাথে কপি করা। এই প্রক্রিয়ার সময় কোন ভুল করা অনুমোদিত ছিল না। সকল বাক্য ছিল প্রতিযোগীর স্থানীয় ভাষায়, কিন্তু প্রতিযোগিতার নিরপেক্ষতা নিশ্চিত করার জন্য সমান সংখ্যক বর্ণ ব্যবহার করা হয়। এ ছাড়াও সকল প্রতিযোগীকে এলজি এনভি৩, এলজি বিএল২০ অথবা এলজি জিডব্লিউ৫২০ ব্যবহার করতে হয়।
১৬ বছর বয়সী হা মক-মিন এবং তাঁর দলের সদস্য ১৭ বছর বয়সী বায় ইয়ং-হো প্রতিযোগিতার প্রথম পুরস্কার লাভ করেন। মক-মিন জাতীয় চ্যাম্পিয়নশিপ জয় করেন, এবং তিনি প্রতি সেকেন্ডে গড়ে ৭.২৫ টি বর্ণ টেক্সট করতে পারতেন। তিনি মলে ছোট একটি শামিয়ানাতে বিনা মূল্যে সিনেমার টিকেট জেতার সুযোগ দেখে প্রতিযোগিতার জন্য নিবন্ধন করেন। মাধ্যমিক থেকে ঝরে পড়া ইয়ং-হো একটি নতুন গাড়ি কেনার টাকা সংগ্রহের জন্য নিবন্ধন করেন। দ্বিতীয় স্থানে থেকে প্রতিযোগিতা শেষ করেন যুক্তরাষ্ট্রের কেট মুর এবং মরগান ডিন্ডা। আর্জেন্টিনা থেকে আগত দলটি তৃতীয় স্থান লাভ করে।
প্রথম স্থানে থাকা প্রতিটি দলের জন্য ১০০,০০০ মার্কিন ডলার, দ্বিতীয় স্থানে থাকা প্রতিটি দলের জন্য ২০,০০০ মার্কিন ডলার এবং তৃতীয় স্থানে থাকা প্রতিটি দলের জন্য ১০,০০০ মার্কিন ডলার ঠিক করা হয়েছিল।
দ্রুততম টেক্সট বার্তা পাঠানোর গিনেস বিশ্ব রেকর্ড-এর রেকর্ড কে ভাঙতে পারে তা দেখার জন্য একটি পার্শ্ব প্রতিযোগিতারও আয়োজন করা হয়। রেকর্ডটি পর্তুগালের পেদ্রো মাতিয়াস ভাঙ্গেন। তিনি ১ মিনিট ৫৯ সেকেন্ডে ২৬৪ বর্ণের টেক্সট বার্তা টাইপ করেন। সাংখ্যিক কিবোর্ডে প্রতি মিনিটে ৩০৬ বার বোতাম চেপে সবচেয়ে বেশিবার বোতাম চাপার রেকর্ড গড়ে ইন্দোনেশিয়া, অপরদিকে QWERTY কিবোর্ডে ৩৫৭ বার চেপে এ রেকর্ড গড়ে দক্ষিণ কোরিয়া।
কো কুট জেলা
কো কুট (Thai: เกาะกูด, English: Ko Kut) কো কুট ট্রাট প্রদেশ , পূর্ব থাইল্যান্ড এর কয়েকটি দ্বীপ সংবলিত একটি জেলা। এর জনসংখ্যা মাত্র ২০০০। এটি থাইল্যান্ড এর সবচেয়ে কম জনবসতি পূর্ণ জেলা।
মুলত কো কুট জেলা দুটি উপজেলা (তাম্বন) কো চাং এবং লাম নপ এর অংশ ছিল। ১৯৫২ সালে কো মাক উপজেলা পুরো দ্বীপ জুড়ে প্রতিষ্ঠিত হয়। একই সময়ে চারটি গ্রামে (মুবান) বিভক্ত হয়। ১৯৮০ সালে কো মাক উপজেলার তিনটি গ্রাম যুক্ত হয়ে কো কুট উপজেলা প্রতিষ্ঠিত হয়। ১৯৯০ সালের ১ এপ্রিল সরকার তাম্বন কো কুট এর সাথে তাম্বন কো মাক যুক্ত করে ছোট জেলা হিসেবে হাল নাগাদ করেন।
থাই সরকারের একটি সিদ্ধান্ত মেনে নিয়ে ২০০৭ সালের ১৫ মে, ৮১টি ছোট জেলার সবগুলকে পরিপূর্ণ জেলায় হালনাগাদ করা হয় এবং এই হাল নাগাদ ১৪ আগস্ট দ্যা রয়্যাল গেজেট এ প্রকাশের মাধ্যমে নিশ্চিত করা হয়।
স্থানীয় সরকারের আখ্যা হিসেবে দুই তাম্বন প্রশাসনিক সংস্থা ২০০৩ এবং ২০০৪ সালে স্থাপন করা হয়। তাম্বুন পরিষদ কো কুট ২০০৩ সালে এবং কো মাক ২০০৪ সালে দুই তাম্বন প্রশাসনিক সংস্থা হিসেবে হালনাগাদ করা হয়।
এটা একটি বড় দ্বীপ। যা সমুদ্রতীরবর্তী গ্রাম ও নারিকেল বাগানে ঘেরা। এটা মুল ভূখণ্ড থেকে মাত্র ৬০ মিনিট দুরত্তে অবস্থিত।
কুট এর অবকাঠামো সীমিত এবং এটা নিকটবর্তী কো চ্যাং এর মত জনপ্রিয় নয়। এখানে বিভিন্ন
অধিষ্ঠান রয়েছে যেগুলো শান্তিপ্রিয় পর্যটকদের জন্য উপযুক্ত। এ দ্বীপ এর রয়েছে বিশাল বড় সমুদ্রসৈকত যা জনজীবন থেকে কিছুক্ষণ এর জন্য বিরত থাকার জন্য উপযুক্ত স্থান।
এ জেলাটি দুইটি উপজেলায় বিভক্ত হয় যেগুলো পরবর্তীতে ৮ টি গ্রামে বিভক্ত হয়। প্রত্যেকটি উপজেলার জন্য একটি করে এখানে দুইটি তাম্বন প্রশাসনিক সংস্থা রয়েছে।
বারখাদ আবদি
বারখাদ আবদি একজন সোমালীও আমেরিকান অভিনেতা এবং একই সাথে প্রযোযক। কেপ্টেন ফিলিপস্ চলচিত্রের মাধ্যমে তার পদচারনার সূচনা হয় এবং চলচিত্রটির জন্য তিনি বিভিন্ন চলচিত্র পুরস্কার এ মনোনীত হন। শ্রেষ্ঠ সহযোগী চরিত্র হিসেবে তিনি একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ জয় করেন।
ব্যাক্তিগত জীবন
আদবি ১৯৮৫ সালে মগাদিশু তে জন্ম গ্রহণ করেন ,যা সোমালিয়ার বানাদির এ অবস্থিত। ছয় সাত বছর বয়সে সে তার পরিবারের সাথে ইইয়েমেন এ তার বাবার কাছে চলে যান। যিনি পেশায় এক জন শিক্ষক ছিলেন।
১৯৯৯ সালে আবদি তার পরিবারের সাথে MINNEAPOLIS, MINNESOTA তে চলে যান। যেখানে একটি বৃহত সোমালিও বসতি ছিলো। বলা বালাবাহুল্য Minnesota state বিশ্ববিদ্যালয় এর ছাত্র ছিলেন। চলচিত্রে যোগদানে র্পূবে তিনি একটি সপিং মলে তার ভাই এর দোকানে মোবাইল বিক্রেতা ছিলেন।
কেপ্টেন ফিলিপস্ চলচিত্রে তিনি জাহাজ ছিনতাই কারীর ভূমিকায় ছিলেন। যেখানে তিনি ছিনতাই এর নেতৃত্ব প্রদান করেন। সেখানে তিনি আব্দুঅয়ালী মুছা চরিত্রে অভিনয় করেন। এই চরিত্রের জন্য সাতশো জনের মাঝে আবদি বাছাইকৃত হন। এই চরিত্রে অভিনয় করার জন্য আবদি ৬৫,০০০ ডলার পান। এ ছাড়াও পূর্বে উল্লেখকৃত একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ পুরষ্কার পান
২০১৪ সালে তিনি ইঊ এস টেলিভিশন শো হাওয়াই-৫ ০ তে অভিনয় করেন। একই সালে তিনি ট্রেইনরেক চলচিত্রতে অভিনয় করেন। এছাড়া ও বিভিন্ন মিঊজিক ভিডিও সহ তিনি CIVAALKA XAATADA চলচিত্রের প্রযজক ছিলেন।
২০১৩ সালে আবদি ADESO এর দূত হিসাবে এর পরিসেবা প্রদান করেন, যা কিনা মাতেমা জিবরাইল এর একটি এনজীও।
.কিউএ
.কিউএ (.qa) হচ্ছে কাতারের ইন্টারনেট কান্ট্রি কোড টপ-লেভেল ডোমেইন।
২০১১ সালের সেপ্টেম্বর মাস থেকে কাতারের সাধারণ জনগন স্বীকৃত নিবন্ধক মাধ্যমে কাতারের ইন্টারনেট ডোমেইন (.কিউএ) হিসেবে নিবন্ধন করতে পারে। .কিউএ সবার জন্য উন্মুক্ত করার পূর্বে, কিউডিআর একটি বিশেষ সময়কাল ঘোষণা করে যাতে ট্রেডমার্কধারী এবং সরকারী সংগঠনগুলো কাতার ভিত্তিক ডোমেইন নামের জন্য রেজিস্ট্রেশন করতে পারে। 
বর্তমানে ডোমেইন নাম দেয়ার জন্য কিউডিআর এর অনুমতি প্রাপ্ত ১২ টি নিবন্ধক প্রতিষ্ঠান আছে। নিবন্ধক প্রতিষ্ঠান গুলো হচ্ছে কিউটেল, ডব্লিউ৩ ইনফোটেক, আইপি মিরর, অ্যাসকিও, মার্কমনিটর, মারাকিয়া.কম, ইপিএজি ডোমেইন সার্ভিস, সেফনেম, সিপিএস-ডেটেন্সিস্টেম, ডোমেইনমনোস্টার এবং ইন্টারনেটএক্স।
গুমানি নদী
গুমানি নদী বাংলাদেশের উত্তর অংশে প্রবাহিত একটি নদী। এই নদীর দৈর্ঘ্য ২৫ কিলোমিটার, প্রস্থ ৬৫ মিটার, গভীরতা ৫ মিটার। নদী অববাহিকার আয়তন ১০০ বর্গকিলোমিটার। এই নদীর প্রবাহের ধরন মৌসুমি প্রকৃতির। কম প্রবাহের মাস মার্চ। তবে উৎসমুখ রেগুলেটর দ্বারা বন্ধ হয়ে আছে বলে প্রবাহ থাকে না। আগস্টে বেশি প্রবাহ থাকে। তখন পানির গভীরতা হয় ৫ মিটার। মার্চে পানির গভীরতা এক মিটারে কমে আসে। জোয়ার-ভাটার প্রভাব নেই এই নদীতে।
পাবনা জেলার চাটমোহর উপজেলার আত্রাই নদী হতে উৎপত্তি হয়ে এই জেলারই ফরিদপুর উপজেলাতে বড়াল নদীতে মিলিত হয়েছে। প্রবাহ পথে নদীটি ভাঙ্গুরা উপজেলার মধ্য দিয়ে গেছে। চাঁচকৈড় সীমানায় গুড় নদীর সাথে মিলিত হয়েছে। এরপর মিলিত স্রোতধারা গুমানা বা গুমানি নামে বামনকোলা, বরদানগর হয়ে বড়াল নদীতে মিলেছে।
রঙ্গীত নদী
রঙ্গীত নদী (দেবনাগরী: रंगीत) সিকিমের দক্ষিণ অংশ এবং কালিম্পং-এ প্রবাহিত একটি নদী। এটি তিস্তা নদীর একটি শাখানদী। রঙ্গীত নদী পশ্চিম সিক্কিম জেলার হিমালয় অংশে উৎপত্তি লাভ করেছে। নদীটি জোরেথাং, পেল্লিং এবং লেগশিপ শহরগুলোর নিকট দিয়ে প্রবাহিত হয়েছে। শেষের কয়েক কিলোমিটারে এটি তিস্তার সাথে মিশেছে, যাকে ত্রিবেণী বলা হয়, এবং ত্রিবেণী একটি জনপ্রিয় বনভোজনের জায়গা।
ঘাঘট নদী
ঘাঘট নদী বা ঘাঘট নদ বাংলাদেশের উত্তর অংশে প্রবাহিত একটি নদী। এটি বাংলাদেশের রংপুর বিভাগ ও রাজশাহী বিভাগের নদী। নদীটির দৈর্ঘ্য ২৩৬ কিলোমিটার। এর পানিপ্রবাহমাত্রা অবস্থাভেদে ৫০ থেকে ২৫০০ কিউসেক।
ঘাঘট নদী নীলফামারী জেলার জলঢাকা উপজেলার তিস্তা নদী থেকে উৎপত্তি লাভ করেছে। উত্তর থেকে দক্ষিণ-পূর্ব দিকে নদীটি সর্পিল গতিতে গাইবান্ধা শহরের মধ্য দিয়ে প্রবাহিত হয়ে ফুলছড়ি ঘাট থেকে কয়েক কিলোমিটার উত্তরে ব্রহ্মপুত্র নদের সাথে মিলিত হয়েছে।
ঘাঘট নদ থেকে স্থানীয়ভাবে রংপুর অঞ্চলে পানিপ্রবাহ বাধাগ্রস্ত করে মাটি কাটা হয় এবং বালু তোলা হয়। মাটি-বালু কাটার কারণে বর্ষার পানি ঘোরপাক খায়, নদএর পাড় ভেঙ্গে যায়, এলাকার কৃষকের জমি নদে মিশে যায়।
সাবেক সোভিয়েত প্রজাতন্ত্র
সাবেক সোভিয়েত প্রজাতন্ত্রগুলি; (), হল ১৯৯১ সালে সোভিয়েত ইউনিয়নের পতনের পর, সোভিয়েত ইউনিয়ন থেকে নির্গত ১৫টি স্বাধীন রাষ্ট্র। ফলে রাশিয়া আন্তর্জাতিকভাবে সোভিয়েত ইউনিয়নের উত্তরাধিকারী রাষ্ট্র হিসেবে স্বীকৃত হল।
১১ই মার্চ ১৯৯০ সালে লিথুয়ানিয়া প্রথম নিজের স্বাধীনতা ঘোষণা করে, সঙ্গে ইস্তোনিয়া ও লাতভিয়াও ১৯৯১ সালের আগস্ট মাসে নিজের স্বাধীনতা ঘোষণা করে। অবশিষ্ট ১২টি প্রজাতন্ত্রগুলিও পরবর্তীকালে সোভিয়েত ইউনিয়নের পতনে, ইউনিয়ন থেকে বিচ্ছিন্ন হয়ে ফলে স্বতন্ত্র রাষ্ট্র হিসেবে ভেঙে নির্গত ও প্রতিষ্ঠিত করা হয়। বর্তমানে প্রায় ১২টি সাবেক সোভিয়েত প্রজাতন্ত্র এখন স্বাধীন রাষ্ট্রের রাষ্ট্রমণ্ডলের সদস্য।
বরাক নদী
বরাক নদী হচ্ছে ভারতের আসাম রাজ্যের মহিপুর ও কাছাড় জেলায় সুরমা নদীর উজান প্রবাহপথের নাম। বরাক নদী হচ্ছে দক্ষিণ আসামের একটি প্রধান নদী এবং সুরমা-মেঘনা নদী প্রক্রিয়ার অংশ। এতির উৎপত্তি হয়েছে মনিপুর রাজ্যের পাহাড়ে। বদরপুরের কাছে এটি সুরমা ও কুশিয়ারা নামে দুটি শাখায় বিভক্ত হয়ে বাংলাদেশের সিলেটের সমভূমিতে এসে দুটি শাখায় আবার মিলিত হয়েছে। এই মিলিত ধারা সাধারণভাবে বরাক নদী হলেও স্থানভেদে এটি কালনী, ভেড়ামোহনা, বলেশ্বর ও মেঘনা নামে পরিচিত।
মনু নদী
মনু নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার ও সিলেট জেলার একটি নদী। নদীটির দৈর্ঘ্য ৮৮ কিলোমিটার, গড় প্রস্থ ১১১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৬।
কথিত আছে হিন্দুশাস্ত্রকার মনু এ নদীর তীরে শিবপুজা করতো ব'লে এ নদীর নাম হয়েছে মনু । নদীটির রেলসেতু অঞ্চলে প্রস্থ ২০০ মিটার । অববাহিকার আয়তন ৫০০ বর্গকিলোমিটার । নদীটির জলপ্রবাহ সারাবছরই থাকে ।
মনু নদী ভারতের ত্রিপুরা রাজ্যের পাহাড়ি এলাকা থেকে উৎপত্তি লাভ করে মৌলভীবাজার জেলার কুলাউড়া উপজেলার শরীফপুর ইউনিয়নের মধ্য দিয়ে বাংলাদেশে প্রবেশ করেছে। পরে জেলার বিভিন্ন স্থান দিয়ে প্রবাহিত হয়ে কুশিয়ারা নদীতে পতিত হয়েছে।
ধনু নদী
ধনু নদী বাংলাদেশের উত্তর-পূর্বাঞ্চলের সুনামগঞ্জ, নেত্রকোনা ও কিশোরগঞ্জ জেলার একটি নদী। নদীটির দৈর্ঘ্য ৯০ কিলোমিটার, গড় প্রস্থ ২২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৮।
ধনু নদীর গভীরতা ৮ মিটার। নদী অববাহিকার আয়তন ৭০০ বর্গকিলোমিটার। নদীটির পানিপ্রবাহ সারাবছরই থাকে। তবে ফেব্রুয়ারি মার্চে তা কমে যায়।। বর্ষা মৌসুমে জুলাই-আগস্টে পানিপ্রবাহ বেড়ে যায়। জোয়ার-ভাটার প্রভাবমুক্ত হলেও বন্যায় নদীটি প্লাবিত হয়।
ধনু নদী সুনামগঞ্জ জেলার জামালগঞ্জ উপজেলায় প্রবাহিত বাউলাই বা বালু নদী হতে উৎপন্ন হয়ে কিশোরগঞ্জ জেলার বাজিতপুর উপজেলায় মেঘনা নদীতে মিশেছে। নদীটির প্রবাহপথে মোহনগঞ্জ, খালিয়াজুড়ি, ইটনা, মিঠামইন, অষ্টগ্রাম, নিকলী, বাজিতপুর, ভৈরব ও কুলিয়ারচর উপজেলা রয়েছে। নদীতীরের উল্লেখযোগ্য শহর হচ্ছে খালিয়াজুড়ি, ইটনা, মিঠামইন।
লঙ্গাই নদী
লঙ্গাই নদী ভারতের ত্রিপুরা ও আসাম প্রদেশের একটি নদী। এটি মুলত বরাক নদীর উপনদী। এর উৎপত্তি ত্রিপুরার জাম্পুই পাহাড়ে। সেখান থেকে প্রবাহিত হয়ে করিমগঞ্জ জেলায় এসেছে। পরে এটি বাংলাদেশে প্রবেশ করেছে, এবং সবশেষে হাকালুকি হাওর-এ মিশেছে।
বিগ বস
বিগ বস হলো একটি ভারতীয় টেলিভিশন রিয়্যালিটি শো, যেটি কালারসে সম্প্রচারিত হয়। এটি নেদারল্যান্ডসের এন্ডেমলের বিগ ব্রাদারের পদ্ধতি অনুসরন করে নির্মিত। ১১ বছরের সম্প্রচারের মধ্যে বিগ বস ১০টি মৌসুম এবং ১টি স্পিন-অফ সংস্করণ সম্পন্ন করেছে। এটি বর্তমানে ভারতের অন্যতম জনপ্রিয় রিয়্যালিটি শো। ২০১৮ সালের ১৫ই সেপ্টেম্বর বিগ বসের ১২তম আসর শুরু হবে।
বিগ বস হলো একটি রিয়্যালিটি অনুষ্ঠান যেটির ধারণা মূলত জন দে মোল তৈরি করেছেন যা সর্বপ্রথম নেদারল্যান্ডসের বিগ ব্রাদারে প্রয়োগ করা হয়েছে। একটি নির্দিষ্ট সংখ্যক প্রতিযোগী (যারা "বাসিন্দা" হিসেবে পরিচিত) একটি বিশেষভাবে নির্মিত ঘরে এবং পৃথিবীর মানুষ হতে যোগাযোগ বিচ্ছিন্ন করে আলাদা বসবাস করে। প্রত্যেক সপ্তাহে, ঘর হতে উচ্ছন্ন হওয়ার জন্য তাদের মধ্য থেকে ২ জন বাসিন্দাদের মনোনীত করে, এবং উক্ত মনোনীত বাসিন্দাদের মধ্য হতে যে বাসিন্দা জনগণের সবচেয়ে কম ভোট পায়, সে ঘর থেকে উচ্ছন্ন হয়। যাহোক, বিগ ব্রাদারের ভারতীয় সংস্করণ বিগ বসে মনোনয়ন প্রক্রিয়ায় ব্যতিক্রম রয়েছে। চূড়ান্ত সপ্তাহে, মাত্র তিনজন প্রতিযোগী অবশিষ্ট থাকে, যাদের মধ্য হতে জনগণের ভোটে যে সবচেয়ে বেশি ভোট পায় সে বিজয়ী হয়। বিগ বসে কিছু ব্যতিক্রম ছাড়া সাধারণত সেলিব্রিটি প্রতিযোগী প্রবেশ করে, মাঝে মাঝে অডিশনের মাধ্যমে নন-সেলিব্রিটি প্রতিযোগীদের নির্ধারণ করা হয়। ঘরের বাসিন্দাদের ওপর "বিগ বস" নামধারী একজন রহস্যময় ব্যক্তি নজর রাখে, যিনি শুধুমাত্র তার কণ্ঠ নির্দেশের মাধ্যমে পুরো ঘরটি পরিচালনা করেন।
বিগ বসের ঘর প্রত্যেকটি পর্বের জন্য তৈরী করা হয়। এর আগে এই ঘরটি মহারাষ্ট্রের পুনে জেলার পর্যটন এলাকা লোনাভলা নামক জায়গায় তৈরী হয়েছিল, যাইহোক ৫ম পর্বে বিগ বসের ঘর তৈরী হয়েছিল ভারতের কাজরাটে অবস্থিত এনডি স্টুডিওতে। বিগ বসের ঘরটি ভাল এবং উন্নতমানের সজ্জিত। ঘরটিতে সব ধরনের আধুনিক সুযোগ রয়েছে, কিন্তু এই ঘরটিতে একটি অথবা দুটি বেডরুম এবং চারটি টয়লেট-গোসলখানা থাকে। বাড়ির একটি বাগান, পুল, কার্যকলাপ এলাকা এবং জিম দ্বারা বেষ্টিত। একটি কনফারেন্স রুমও রয়েছে, যেখানে প্রতিযোগীরা যে কোন ধরনের কথপোকথনের এবং মনোনয়ন প্রক্রিয়ার জন্য বিগ বস ডেকে থাকে।
বিগ বসের ঘরটিতে কোন টিভি, টেলিফোন, ইন্টারনেট, ঘড়ি, কলম এবং খাতা থাকে না।
২০০৬ সাল থেকে এখন পর্যন্ত ৬জন উপস্থাপক বিগ বস উপস্থাপনা করছেন। তার ভিতর ২০০৬ সালে আরশাদ ওয়ার্সী, ২০০৮ সালে শিল্পা শেঠী, ২০০৯ সালে অমিতাভ বচ্চন, ২০১১ সালে সঞ্জয় দত্ত এবং ২০১৫ সালে ফারাহ খান অনুষ্ঠানটির উপস্থাপনা করেছেন। কিন্তু একমাত্র বলিউড অভিনেতা সালমান খান যিনি ২০১০ সাল থেকে এখন পর্যন্ত উপস্থাপক হিসাবে দায়িত্ব পালন করছেন।
মাথাভাঙ্গা নদী
মাথাভাঙ্গা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের কুষ্টিয়া, মেহেরপুর ও চুয়াডাঙ্গা জেলার মধ্য দিয়ে প্রবাহিত হয়েছে। এই নদীটির দৈর্ঘ্য ১২১ কিলোমিটার, প্রস্থ ২৯ মিটার এবং দর্শনার নিকট গভীরতা ১০ মিটার। নদী অববাহিকার আয়তন ৫০০ বর্গকিলোমিটার। সাধারণত এই নদীর তীর উপচে পার্শ্ববর্তী অঞ্চলে বন্যা হয় না। নদীটি জোয়ার-ভাটার প্রভাবমুক্ত। বাংলাদেশ পানি উন্নয়ন বোর্ড বা "পাউবো" কর্তৃক মাথাভাঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৬।
মাথাভাঙ্গা নদীর উৎপত্তি মুর্শিদাবাদ জেলার জলাঙ্গির উৎস থেকে আনুমানিক ১৬ কিলোমিটার পূর্ব-দক্ষিণে পদ্মা নদী হতে।
মাথাভাঙ্গা নদীটি উৎপত্তিস্থল থেকে কুষ্টিয়া ও মেহেরপুর জেলা পেরিয়ে চুয়াডাঙ্গা জেলার দামুড়হুদা উপজেলার হাওলি ইউনিয়ন পর্যন্ত প্রবাহিত হয়ে ইছামতি-কালিন্দী নদীতে নিপতিত হয়েছে। নদীটি জোয়ার ভাটার প্রভাবে প্রভাবিত।
হায়দ্রাবাদি হালিম
হায়দ্রাবাদের হালিম () ভারতের হায়দ্রাবাদ শহরের জনপ্রিয় একটি হালিম। হালিম বিভিন্ন রকমের ডাল, গম , মাংস এবং গরম মশলার সিদ্ধ করা ঘন মিশ্রণ। এটা মূলত আরবদের খাবার; হায়দ্রাবাদে নিজাম পরিবারের শাসনামলে এটির প্রচলন শুরু হয় আরব কাউসদের দ্বারা। হায়দ্রাবাদের স্থানীয় মসলার ব্যবহারে এটি হায়দ্রাবাদের অনন্য হালিমে পরিবর্তিত হয় আর সেটাই ১৯ শতকে স্থানীয়দের মধ্যে জনপ্রিয় হয়ে যায়।
এই হালিম তৈরি প্রক্রিয়া হায়দারাবাদি বিরিয়ানির ন্যায়। হায়দেরাবাদী হালিম বিবাহ, অনুষ্ঠান এবং অন্যান্য সামাজিক অনুষ্ঠানে ঐতিহ্যবাহী খাবারে পরিণত হলেও, এটা বিশেষ করে রমজান মাসে ইফতারের সময় খাওয়া হয় তাৎক্ষণিক আমিষের জোগানের উদ্দেশ্যে। আর এই কারণে এটা রমজান মাসের একটা বিশেষ খাবারে পরিণত হয়েছে। হায়দ্রাবাদের হালিমের ব্যাপক জনপ্রিয়তার জন্য ২০১০ সালে ভারতের নিবন্ধ অফিস একে ভারতের ভৌগোলিক নিদর্শনের চিহ্ন হিসাবে ভারতের প্রথম অ-নিরামিষ খাদ্য হিসাবে চিহ্নিত করে।
সাধারণত হালিম হল আরবিয় খাবার যা ময়দা , মাংস ও সহজলভ্য উপাদানের সমন্বয়ে তৈরি করা হয় । নিজামের শাসনামলে আরবের রীতি অনুযায়ী এই হায়দ্রাবাদের হালিমের সূচনা হয়; পরবর্তীতে মাহবুব আলি খান , মির উসমান আলী খান এই হায়দ্রাবাদের হালিমের প্রচলন ধরে রাখেন । আরব প্রধান ৭ম নাজিমের সময় হায়দ্রাবাদের হালিম জনপ্রিয় করায় বিশেষ ভূমিকা পালন করেছিল । স্থানীয় উপাদান সমূহ এই হালিমের সাধ গন্ধ প্রধান হালিমের থেকে ভিন্ন করেছে ।
প্রথাগতভাবে , একটি বড় বাটিতে (ডেকচী / বড় আকারের পাতিল) ১২ ঘণ্টা অল্প তাপে রান্না করা হয় । রান্না ভালভাবে করতে কমপক্ষে ২ জন সহকারী প্রয়োজন হয় । আর যদি হালিম বাসায় তৈরি করতে হয় তবে এটি ততক্ষণ পর্যন্ত তাপ দিতে হবে যতক্ষণ পর্যন্ত না হালিমের মতো ভালভাবে সেদ্ধ হয় ।
প্রধান উপাদান সমূহ হল :
এসব উপাদানের মাধ্যমে হালিম তইরির পর পরিবেশের সময় এতে আরও যোগ করা হয় -
পরিবেশন এবং ধর্মীয় কারণে হালিমের বিভিন্ন প্রকারভেদ লক্ষ্য করা যায় ।
হায়দ্রাবাদের হালিম খুবই উচ্চ ক্যালরি যুক্ত খাবার , এবং এটি দ্রুত হজম হয় । এতে থাকা শুঁকনো ফলে রয়েছে প্রচুর এন্টি-অক্সিডেন্ট । মাংস একে উচ্চ প্রোটিন সমৃদ্ধ খাবারে পরিণত করেছে । ২০১৩ সালে আরও একটি নতুন হালিমের প্রচলন হয়েছে যাতে রয়েছে অল্প প্রোটিন , ক্যালরি , ভিটামিন । হালিম স্বাস্থ্যসম্মত উপায়ে তৈরি করা হয় বলে এটি অনেক নিরাপদ ।
সারাবিশ্বে হালিমের ব্যাপক জনপ্রিয়তা রয়েছে । হায়দ্রাবাদের হালিমের জনপ্রিয়তা রয়েছে সারা ভারতজুড়ে । হায়দ্রাবাদের যে কোন অনুষ্ঠানে হায়দ্রাবাদের হালিম যেন একটি গুরুত্বপূর্ণ খাবার । বিশেষকরে রমযানের সময় , সারা দিন রোজা রাখার পর ইফতারে হালিম খাওয়া ঐতিহ্যে পরিণত হয়েছে । হায়দ্রাবাদের আশেপাশে এলাকাগুলোতে রয়েছে হায়দ্রাবাদের হালিমের জনপ্রিয়তা । ২০১৪ সালে রমযানেই প্রায় ৫ বিলিয়ন আয় হয় হালিমের মাধ্যমে । এবং ২৫,০০০ জন মানুষ এই হালিম উৎপাদনের কাজে জড়িত । উৎপাদনকারী প্রায় ১ লক্ষ রুপি (ভারতীয় মুদ্রা) সাথে লভ্যাংশসহ বেতন প্রদান করে থাকে । রমজান মাসে ৬,০০০% অস্থায়ী দোকান বসে যা রমজান শেষ হওয়ার-পূর্ব পর্যন্ত ৭০% হালিমে যোগান দেয় । হায়দ্রাবাদের হালিমের ২৮% বিশ্বের ৫০ টি দেশে রপ্তানি করা হয় ।
২০১০ সালে হায়দ্রাবাদের হালিম ভারতের ভৌগোলিক চিহ্ন হিসাবে পদক লাভ করে । এবং এটিই হল ভারতের প্রথম মাংস সমৃদ্ধ খাবার যা ভারতের ভৌগোলিক চিহ্ন হিসাবে স্বীকৃতি পেয়েছে । এর মানে এই হালিম ততক্ষণ পর্যন্ত হায়দ্রাবাদের হালিম নামে বিক্রয় করা যাবে না যতক্ষণ পর্যন্ত এটি আদর্শ মান না অর্জন করে ।
পূর্ব সুমাত্রা
পূর্ব সুমাত্রা রাষ্ট্র ("নেগারা সুমাতেরা তিমুর") ১৯৪৭ খ্রিষ্টাব্দের জুলাই মাসে উত্তর সুমাত্রায় ইন্দোনেশিয়া প্রজাতন্ত্রের বিরুদ্ধে নেদারল্যান্ডের আক্রমণের পর স্থাপিত হয়। ১৯৪৯ খ্রিষ্টাব্দে ইন্দোনেশীয় জাতীয় বিপ্লব সমাপ্তকারী শান্তি আলোচনার অংশ হিসেবে পূর্ব সুমাত্রা ইন্দোনেশিয়া যুক্তরাষ্ট্রের অংশ হয়। প্রজাতন্ত্রও এই যুক্তরাষ্ট্রের অংশ ছিল। ১৯৫০ খ্রিষ্টাব্দের আগস্টে পূর্ব সুমাত্রা চূড়ান্তভাবে উত্তর সুমাত্রার অংশ হিসেবে প্রজাতন্ত্রের অংশ হয়।
অর্থনৈতিক ও রাজনৈতিক কারণে ডাচরা সুমাত্রা ও এর পূর্বাঞ্চলে পুনরায় ঔপনিবেশিক শাসন স্থাপন করতে চেয়েছিল। ১৯৪২ খ্রিষ্টাব্দে ডাচ ইস্ট ইন্ডিজে জাপানের আক্রমণের পূর্বেই এই অঞ্চল উর্বর চাষাবাদ ও তেল ক্ষেত্র ছিল। যুদ্ধপূর্ববর্তী ডাচরা স্থানীয় মালয়ী সুলতানদের সাথে শাসন পরিচালনা করত এবং তারা এখানকার প্রাকৃতিক সম্পদ পাশ্চাত্য পুজির জন্য সহজলভ্য করে তোলে। ১৯৩০ এর দশক নাগাদ এসব চাষাবাদ ক্ষেত্রের কর্মী এবং মেদানের শহুরে মধ্যবিত্তদের অধিকাংশ সুমাত্রা ও জাভার অন্যান্য স্থান থেকে এসেছিল। অন্যদিকে জাতিগত সংখ্যালঘু যেমন মালয়ী, সিমালুনগুন ও অভিবাসী চীনারা ঔপনিবেশিক ব্যবস্থায় বিশেষ অবস্থান লাভ করত।
জাপানিদের আত্মসমর্পণ এবং ১৯৪৫ খ্রিষ্টাব্দের আগস্টে সূকর্ণ ও মুহাম্মদ হাত্তা কর্তৃক ইন্দোনেশিয়ার স্বাধীনতা ঘোষণার পর নবগঠিত ইন্দোনেশিয়া প্রজাতন্ত্র পূর্ব সুমাত্রায় কার্যালয় স্থাপন শুরু করে। তবে প্রজাতন্ত্রের কর্মকর্তারা স্বাধীনতাপন্থি তরুণদের ("পেমুদা") উপর বেশি নিয়ন্ত্রণ স্থাপন করতে পারেননি। বিশ্বযুদ্ধের সময় তারা জাপানিদের কাছ থেকে অস্ত্রের প্রশিক্ষণ লাভ করেছিল। প্রজাতন্ত্রের রাজনীতিবিদদের কর্মকাণ্ডে অসন্তুষ্ট হয়ে তারা ১৯৪৬ খ্রিষ্টাব্দের মার্চে "সামাজিক বিপ্লব" শুরু করে। বিপ্লবের সময় মালয়ী ও সিমালুনগুন অভিজাতদের হত্যা করা হয়, প্রাক্তন সালতানাতগুলোকে উৎখাত করা হয় এবং ধনী ব্যবসায়ীদের দোকান ও গুদামগুলো লুট করা হয়। একবছর পরে আক্রমণকারী ডাচরা দেখতে পায় যে তারা এসকল গোষ্ঠীর উপর নির্ভর করে পূর্ব সুমাত্রায় নতুন সরকার স্থাপন করতে পারে যাতে প্রজাতন্ত্রের সাথে প্রতিযোগিতা করা যায়।
ডাচ অভিযানের পর পূর্ব সুমাত্রার স্বায়ত্তশাসন দাবির জন্য গঠিত কমিটির তেরজন সদস্যের মধ্যে বারোজন ছিলেন মালয়ী বা সিমালুনগুন বংশোদ্ভূত। পূর্ব সুমাত্রার প্রথম ও একমাত্র রাষ্ট্রপ্রধান ছিলেন ড. টেনকু মনসুর। তিনি ব্যক্তিজীবনে আশানের সাবেক সুলতান ও যুদ্ধপূর্ব মালয়ী সংগঠন "পেরসাতুয়ান সুমাতেরা তিমুর" (পূর্ব সুমাত্রা এসোসিয়েশন) এর প্রধানের চাচা ছিলেন। নতুন সরকার এই অঞ্চলের ঐতিহ্যবাহী সালতানাতকে পুনপ্রতিষ্ঠিত করার চেষ্টা করেনি। এছাড়া ডাচদের চাপ সত্ত্বেও সরকার কোনো নির্বাচন বা অন্যান্য জাতিগোষ্ঠীকে প্রশাসনে গ্রহণ করার পদক্ষেপ নেয়নি।
১৯৪৯ খ্রিষ্টাব্দে ডাচ-ইন্দোনেশীয় গোল টেবিল সম্মেলন শেষ হওয়ার পর ডাচরা পূর্ব সুমাত্রা থেকে তাদের সামরিক সমর্থন প্রত্যাহার করে। এরপর স্থানীয় কর্তৃপক্ষ দুর্বল হয়ে পড়ে। ১৯৫০ খ্রিষ্টাব্দের মে মাসে ড. মনসুর ও মুহাম্মদ হাত্তা পূর্ব সুমাত্রাকে ইন্দোনেশিয়া প্রজাতন্ত্রের অংশ করার জন্য আলোচনায় বসেন। ১৯৫০ খ্রিষ্টাব্দের ১৫ আগস্ট পূর্ব সুমাত্রা তাপানুলির অংশ হিসেবে উত্তর সুমাত্রার অংশ হয়।
পাগলা নদী
পাগলা নদী বাংলাদেশ-ভারতের একটি আন্তঃসীমান্ত নদী।। নদীটির দৈর্ঘ্য ৪৩ কিলোমিটার, প্রস্থ ৯০ মিটার এবং গভীরতা ৪.৫ মিটার যা কানসাট এলাকায় পরিমাপকৃত। বাংলাদেশ পানি উন্নয়ন বোর্ড বা "পাউবো" কর্তৃক পাগলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৯।
ভারত হতে উৎপন্ন হয়ে নদীটি বাংলাদেশের উত্তরাংশের চাঁপাইনবাবগঞ্জ জেলার শিবগঞ্জ উপজেলার সীমান্ত দিয়ে বাংলাদেশে প্রবেশ করেছে। গঙ্গার পূর্ব দক্ষিণ অঞ্চল থেকে বেরিয়ে ভারতের পশ্চিমবঙ্গের মালদহ জেলার কালিয়াচক ও মহদিপুরের পাশ দিয়ে বয়ে গিয়ে বাংলাদেশের ভেতরে কালিন্দী নদীর সঙ্গে মিলিত হয়েছে।
তেতুলিয়া নদী
তেতুলিয়া নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৫৬ কিলোমিটার, প্রস্থ ৪৫ মিটার এবং গভীরতা ৫.৫ মিটার। নদী অববাহিকার আয়তন ৬৩ বর্গকিলোমিটার। নদীর পানিপ্রবাহ মৌসুমি প্রকৃতির। ডিসেম্বর হতে মার্চ মাস অবধি শুকনো মৌসুমে পানিপ্রবাহ থাকে না। বর্ষা মৌসুমে জুলাই মাসে পানিপ্রবাহ বৃদ্ধি পেয়ে ৭৮০ ঘনসেন্টিমিটার/সেকেন্ড হয়। নদীতে জোয়ার-ভাটার প্রভাব নেই। সাধারণত বন্যা হয় না। এই নদীর উপর ফুলবাড়ি ও বুনিয়াতপুরে ৩টি সেতু আছে।
দিনাজপুর জেলার কাহারোল উপজেলার ডাবর বিল থেকে উৎপন্ন হয়ে এই জেলার বিরল উপজেলার সীমান্ত দিয়ে নদীটি ভারতে প্রবেশ করেছে।
ডাহুক নদী
ডাহুক নদী বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার এবং ভারতের পশ্চিমবঙ্গের উত্তর দিনাজপুর ও জলপাইগুড়ি জেলার এবং বিহারের কিশানগঞ্জ জেলার একটি নদী। নদীটির দৈর্ঘ্য ১৫০ কিলোমিটার (আনুমানিক), গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাহুক নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৯। নদীটির দৈর্ঘ্য বাংলাদেশ অংশে ১০ কিলোমিটার। এই নদীতে প্রচুর নুড়িপাথর, উন্নতমানের বালি ও কাঁচবালি পাওয়া যায়। ব্রিটিশ শাসনামলে এই নদীটি কিছুদিনের মতো বোদা থানা ও উত্তর দিনাজপুর জেলার সীমানা নির্ধারণের কাজ করেছিলো।
ডাহুক নদী জলপাইগুড়ি এলাকা থেকে এসে পঞ্চগড়ের তেতুলিয়া উপজেলার রওশনপুর গ্রামের পাশ দিয়ে বাংলাদেশে প্রবেশ করেছে। মাত্র ১০ কিলোমিটার প্রবাহিত হবার পর মাঝিপাড়া ক্যাম্পের দক্ষিণ দিক দিয়ে পুনরায় ভারতবর্ষের পশ্চিমবঙ্গের উত্তর দিনাজপুরে প্রবেশ করেছে। এরপর উত্তর দিনাজপুর থেকে বিহারের কিশনগঞ্জ জেলায় মহানন্দা নদীতে মিশে গেছে।
ফিজোর পরীক্ষা
১৮৫১ সালে হিপ্পোলায়ট ফিজো পানিতে আলোর আপেক্ষিক বেগ নির্ণয় করার জন্য ফিজোর পরীক্ষা করেন ।  ফিজো একটি বিশেষ ধরনের ইন্টারফেরোমিটার বাবস্থা ব্যবহার করে আলোর গতির সাথে মাধ্যমের গতির প্রভাব বর্ণনা করেন ।
তালমা নদী
তালমা নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য বাংলাদেশ অংশে ২০ কিলোমিটার। এই নদীর গড় বিস্তৃতি প্রায় ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক তালমা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫১।
তালমা নদী জলপাইগুড়ি জেলার বৈকুণ্ঠপুর জঙ্গলের পাহাড় থেকে উৎপন্ন হয়ে পঞ্চগড়ের ভিতরগড় অঞ্চলে বাংলাদেশে প্রবেশ করেছে। এই নদী বাংলাদেশে প্রায় ২০ কিলোমিটার প্রবাহিত হয়ে পঞ্চগড় শহরের প্রায় ১০ কিলোমিটার পূর্ব দিকে কাজলদীঘির নিকটবর্তী করতোয়া নদীতে পড়েছে। প্রায় দেড় হাজার বছর পূর্বে পৃথ্বু রাজা ভিতরগড়ের উত্তর প্রান্তে একটি পাথরের বাঁধ, বীর বাঁধ, নির্মাণ করে এর গতিপথ নিয়ন্ত্রণ করেছিলেন। বর্তমানে পঞ্চগড় জেলার সদর উপজেলার ভিতরগড় সীমান্ত ফাঁড়ির বিপরীতে তালমা নদীতে ভারত বাঁধ নির্মাণ করেছে।
এই নদী থেকে নুড়ি আহরণ করে অনেকেই জীবিকা নির্বাহ করে। এছাড়া ১৯৪৭ সালের পর থেকে প্রতি বছর এই নদীতীরে একটি নির্দিষ্ট সময়ে মেলা হয়। তখন বাংলাদেশ ও ভারতের পার্শ্ববর্তী কয়েকটি গ্রামের লোকজন উপচে পড়ে সেই মেলায়।
চে কুং মিউ
চে কুং মিউ (চীনা: 車公廟; English:Che Kung Miu) আরেক নাম চে কুং চায়নার দক্ষিণ গান রাজবংশ (১১২৭-১২৭৯) এর সময় এর সেনানায়ক। কিছু উপাসক এর বিশ্বাস মতে গান রাজ্য টিকিয়ে রাখা ও রাজপুত্র পিং এবং তার ভাইদের দক্ষিণে আনার ক্ষেত্রে নিযুক্ত ছিলেন। হং কং এ চে কুং কে উৎসর্গ করে দুইটি মন্দির রয়েছে। একটি শা-তিন এ আরেকটি হ-ছুং এ। হং কং এর অন্যান্য মন্দির গুলোও আংশিকভাবে চে কুং কে উৎসর্গ করা।
চে কুং মিউ হল হং কং এর শা তিন জেলার তাই ওয়াই এর নিকট অবস্থিত নতুন অঞ্চলসমূহের অন্যতম নিদর্শন। লুনার নিউ ইয়ার এর দ্বিতীয় এবং তৃতীয় দিনে হং কং এর স্থানীয় সরকারি কর্মকর্তা সহ হাজার হাজার মানুষ এ মন্দিরে যায় উপাসনা করার জন্য। এই মন্দিরটি তাই ওয়াই এবং চে কুং মন্দির এর মাঝপথে চে কুং মিউ রাস্তায় অবস্থিত।
মূল মন্দিরটি মিং রাজবংশের (১৩৬৮-১৬৪৪) শেষের দিকে তৈরি হয় এবং ১৮৯০, ১৯৯৩ এবং ২০০৪ সালে পুন:সংস্কার করা হয়। বহি:স্থ দেয়ালগুলো এখন কৃত্রিম ইট এর সারি দিয়ে উপলেপ করা এবং মেঝেগুলো সবুজ চকচকে চিনামাটির টালি দিয়ে উপলেপ করা। সাম্প্রতিক সংস্কার মন্দির এর প্রামাণিকতা কমিয়েছে বলে মনে করা হয়। অতিরিক্ত উপাসকের কারণে ১৯৯৪ সালে লুনার নিউ ইয়ারে চে কুং উৎসবের সময় মূল মন্দির এর সামনে একটি নতুন মন্দির তৈরি করা হয়। মূল মন্দিরটি সংরক্ষিত করা রয়েছে, এটা শুধু বিভিন্ন উপলক্ষে সর্বজনীন এর জন্য খোলা হয়। এটা ১৯৮৭ সাল থেকে একটি গ্রেড ।। হিস্টরিক বিল্ডিং এর শ্রেণিভুক্ত।
বর্তমান চে কুং মন্দিরটি ১৯৯৩-১৯৯৪ সালে ৪৮০ লক্ষ হং কং ডলার অর্থব্যয় করে জাপানিজ শৈলীতে তৈরি করা হয়। এটি পুরনো মন্দিরটির চেয়ে আট গুণ বড়। প্রধান হল ঘরে চে কুং এর এক মহাকায় মূর্তি রয়েছে। এর পাশে রয়েছে পাখা ফলক এর ভাগ্যচাকা, উপাসকরা বিশ্বাস করে যেটা তিনবার ঘুরলে তাদের সৌভাগ্য বয়ে আনবে। মন্দির এর ভিতরে ভাগ্য পরিক্ষকদেরও দেখা মিলে।
এ মন্দিরটি ১৯৩৬ সাল থেকে চাইনিজ মন্দির সমিতি দ্বারা পরিচালিত হয়ে আসছে। এ মন্দিরটি প্রবেশাধিকার মুক্ত কিন্তু মন্দির এর রক্ষণাবেক্ষণ এর জন্য অর্থ দান করা পর্যটকদের একটি প্রথা। এটা দৈনিক সকাল ৭ টা থেকে সন্ধ্যা ৬ টা পর্যন্ত খোলা থাকে। ২০১৩ সাল থেকে মন্দিরটির চত্বর গুগল স্ট্রিট ভিউ দ্বারা পরিদর্শন করা যায়।
এই মন্দিরটি সাই কুং জেলায় হ চুং গ্রাম থেকে অর্ধ মাইল দূরে হ চুং নদীর তীরে অবস্থিত। এ মন্দিরটি হং কং এর প্রাচীন মন্দিরগুলোর একটি। এটা প্রাথমিকভাবে ১৬তম শতাব্দীতে তৈরি করা হয়। বর্তমান মন্দিরটির কাঠামো প্রায় ১৮৭৮ সালের এবং আসবাবপত্রগুলো প্রায় জিয়ানফেং (১৮৫০-১৮৬১) যুগের।
চাইনিজ নতুন বছর এর জন্য এটা খুব গুরুত্বপূর্ণ স্থান। হুং শিং, তিন হাউ এবং ছই পাক শিং কুন সহ এ মন্দিরে অন্যান্য দেব দেবীদেরও উপাসনা করা হয়।
এটা প্রায় ৩০০ বছর ধরে গ্রামবাসী দ্বারা পরিচালিত হয়ে আসছে। মন্দিরটি বর্তমানে ওয়ান পরিবারের ওয়ান সাই ছেউং দ্বারা পরিচালিত হচ্ছে যে অনেক প্রজন্ম ধরে হ চুং গ্রামে বসবাস করা আসছে। এটা ১৯৯৬ সাল থেকে একটি গ্রেড ।। হিস্টরিক বিল্ডিং এর শ্রেণিভুক্ত। মন্দিরটি বেশ কয়েকবার পুনঃসংস্কার করা হয়।
হং কং এর অন্যান্য মন্দিরগুলো আংশিকভাবে চে কুং কে উৎসর্গ করা। আই শিং মন্দিরটি তুং তাউ ওয়াই, ওয়াং ছাউ এ ১৭১৮ সালে তৈরি হয়। এটি হুং শিং এবং চে কুং কে উৎসর্গ করা হয়। এটি ১৯৯৬সালে স্মৃতিস্তম্ভ হিসেবে ঘোষণা করা হয়। ওয়িং লুং ওয়াই, কাম তিন এ চুং শিং মন্দিরে কুন ইয়াম, হুং শিং এবং চে কুং সহ আরও এগারো জন দেব দেবীর উপাসনা করা হয়।
চারটি বার্ষিক চে কুং উৎসব রয়েছে। প্রথম লুনার মাসের দ্বিতীয় দিন চে কুং এর জন্মদিন, এ দিনে মানুষ মন্দিরে আসে চে কুং এর উপাসনা করার জন্য। তৃতীয় লুনার মাসের সাতাশতম দিন। ষষ্ঠ লুনার মাসের ষষ্ঠ দিন। অষ্টম লুনার মাসের ষোলতম দিন।
রেসেলম্যানিয়া ১
রেসেলম্যানিয়া (ইংরেজি: WrestleMania I) ছিল প্রথম বার্ষিক রেসেলম্যানিয়া পেশাদারি কুস্তি প্রতি-দর্শনে-পরিশোধ অনুষ্ঠান। এটি প্রযোজনা করেছে ওয়ার্ল্ড রেসলিং ফেডারেশন। ১৯৮৫ সালের ৩১ মার্চ নিউ ইয়র্ক শহরের ম্যাডিসন স্কয়ার গার্ডেনে এটা প্রথম অনুষ্ঠিত হয়। এই আয়োজনে ১৯,১২১ জন দর্শক উপস্থিত ছিলেন। এছাড়াও এই আয়োজন দেখেছিল ১ মিলিয়ন দর্শক ক্লোসড সার্কিট টেলিভিশনের মাধ্যমে। এটা ছিল ঐ সময়ের মার্কিন যুক্তরাষ্ট্রের সবচেয়ে বৃহত্তম ক্লোসড সার্কিট টেলিভিশন। 
এই আয়োজনে নয়টি ম্যাচ অনুষ্ঠিত হয়েছিল। এই আয়োজনে প্রধান ম্যাচ হাল্ক হোগান এবং মিস্টার টি মিলে রোডি পাইপার এবং পল অর্নডর্ফকে পরাজিত করে।
এছাড়াও, ওয়েন্ডি রিচস্টার (সাথে ম্যানেজার সিন্ডি লাউপার) ডাব্লিউডাব্লিউই নারী চ্যাম্পিয়নশীপ জয়ের জন্য লেইলানি কাইকে পরাজিত করে।
ইয়ায়োই যুগ
জোমোন যুগের (১৩,০০০ থেকে ৪০০ খ্রিঃ পূঃ) পর য়ায়োই যুগের আগমন ঘটেছিল। দক্ষিণ কিউশু থেকে উত্তর হনশু পর্যন্ত বিস্তৃত অঞ্চলে এই সংস্কৃতির সমৃদ্ধি দেখা যায়। প্রত্নতাত্ত্বিক প্রমাণের উপর নির্ভর করে অনুমান করা হয় এই যুগে মূল এশীয় ভূখণ্ড থেকে কৃষকরা প্রচুর সংখ্যায় জাপানে প্রবেশ করে এবং পূর্ববর্তী শিকারী-জোগাড়ে সংস্কৃতিকে আত্মসাৎ অথবা উৎপাটিত করে।
য়ায়োই মৃৎশিল্পে কারুকার্য ছিল সামান্য এবং তা নির্মিত হত কুমোরের চাকার উপর, যদিও জোমোন মৃৎশিল্প ছিল হস্তনির্মিত। য়ায়োই কারুশিল্পীরা ব্রোঞ্জের আনুষ্ঠানিক ঘন্টা (দোওতাকু), আয়না, এবং অস্ত্র তৈরি করতেন। প্রথম শতাব্দী নাগাদ য়ায়োই কৃষকরা লোহার কৃষি-সরঞ্জাম ও অস্ত্র ব্যবহার শুরু করেন।
ঘোড়ামারা নদী
ঘোড়ামারা নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য বাংলাদেশ অংশে ১৩ কিলোমিটার, প্রস্থ প্রায় ১০০ মিটার যা ঘোড়ামারা ঘাটে পরিমাপকৃত। এবং এখানে নদীর গভীরতা ৪ মিটার। নদী অববাহিকার আয়তন ৬৫ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ঘোড়ামারা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৭।
ঘোড়ামারা নদী ভারতের জলপাইগুড়ি জেলা হতে পঞ্চগড় জেলার দেবীগঞ্জ সীমান্ত দিয়ে বাংলাদেশে প্রবেশ করেছে এবং সেই জেলার দেবীগঞ্জ উপজেলার করতোয়া নদীতে পতিত হয়েছে।
এই নদীর পানিপ্রবাহ সারা বছরই থাকে। ফেব্রুয়ারি-মার্চে পানির প্রবাহ সবচেয়ে কমে যায়। তখন প্রবাহের পরিমাপ ২.৪৫ ঘনমিটার/সেকেন্ড হয়। জুন-জুলাই মাসে পানিপ্রবাহ বেশি হয়। তখন এই প্রবাহ ৪৯৪ ঘনমিটার/সেকেন্ড হয়। এই নদীতে জোয়ার-ভাটার প্রভাব নেই। সাধারণত বন্যায় নদীর দুকুল প্লাবিত হয় না। নদীটির উপর ঘোড়ামারা সেতু আছে একটি।
ক্যাংকুয়াং
ক্যাংকুয়াং (ইন্দোনেশিয়: ক্যান্ডি ক্যাংকুয়াং) হল একটি ছোটখাটো অষ্টম শতাব্দীর শৈব মন্দির (ক্যান্ডি শব্দের অর্থ হিন্দু মন্দির)। এই মন্দিরটি ইন্দোনেশিয়ার পশ্চিম জাভায় কামপুঙ্গ গ্রামে অবস্থিত। যে কটি হিন্দু-বৌদ্ধ সংস্কৃতির মন্দির পশ্চিম জাভা অঞ্চলে আজ পর্যন্ত আবিস্কৃত হয়েছে তার মধ্যে এই মন্দিরটিও আছে। অন্যান্য মন্দিরগুলির মধ্যে উল্লেখযোগ্য হল বটুজায়া আর বোজোঙ্গমেঞ্জে মন্দির। এই ক্যাংকুয়াং মন্দিরের দক্ষিণে ৩ মিটার দুরত্বে আরিফ মহম্মদের ১৭শ শতাব্দীর প্রাচীন দরগা অবস্থিত।
লেলেস শহরটি গারুট শহরে যাবার পথে বানডুঙ্গের ৪০ কিলোমিটার দক্ষিণ-পূর্বদিকে অবস্থিত। উক্ত মন্দিরটি লেলেস থেকে গারুট যাবার প্রধান সড়কের থেকে বেশ কিছু কিলোমিটার পূর্বদিকে অবস্থিত। মন্দিরটি ১৬.৫ হেক্টর জায়গা জুড়ে একটি দ্বীপে অবস্থিত। দ্বীপটির নাম কামপুঙ্গ গ্রাম। এই জায়গাটির চতুর্দিক সিটু ক্যাংকুয়াং নামক ছোট একটি হ্রদ দ্বারা পরিবেষ্টিত। এই মন্দিরটির কাছে একটি প্রাচীন সানদানি গ্রাম অবস্থিত। এই মন্দির, দরগা, প্রাচীন গ্রাম আর চারপাশের অঞ্চল ও হ্রদ সংরক্ষিত হচ্ছে সাংস্কৃতিক ও পুরাতাত্বিক অভয়ারন্য হিসাবে। প্রাথমিকভাবে পুরো দ্বীপটি হ্রদ-পরিবেষ্টিত ছিল। বর্তমানে কেবল দ্বীপটির উত্তরভাগে হ্রদ আছে, দক্ষিণ অংশ পুনর্নির্মিত করে সেখানে ধানচাষ করা হয়। সানদানি ভাষাতে পানদান গাছের স্থানীয় নাম থেকে মন্দিরের ক্যাংকুয়াং নামটির উৎপত্তি। এই পানদান গাছ ঐ দ্বীপের চারপাশে দেখতে পাওয়া যায়।
মন্দিরটি অ্যানডেসাইট পাথরে নির্মিত। মন্দিরটির ভূতল ৪.৫x৪.৫ মিটার এবং ৮.৫ মিটার উচ্চ। মন্দিরটি পূর্বমুখী, পূর্বদিকে ঢোকার মুখে কয়েকটি সিঁড়ি আছে এবং তারপর মুখ্য ঘর বা গর্ভগৃহ। গর্ভগৃহের মধ্যে একটি পাথরের ছোট ৬২ সে.মি. উঁচু শিবের মূর্তি আছে। মূর্তিটি ভগ্নদশা প্রাপ্ত, হাতগুলি ভাঙা এবং মুখটি ক্ষয়প্রাপ্ত। মূর্তিটির পদপ্রান্তে একটি নন্দীর মস্তক ক্ষোদিত আছে। মন্দিরটি বেশ সাধারণ ও কম অলঙ্কার ভুষিত। মন্দিরের ছাতটি তিনটি লিঙ্গাকার গম্বুজাকৃতি। মন্দিরটির স্থাপত্য প্রাচীন মধ্য জাভাস্থিত হিন্দু মন্দিরের মত। পাথর ক্ষয়ের হিসাব থেকে এবং মন্দিরটির সহজ সরল আকৃতি থেকে বিশেষজ্ঞদের অভিমত হল মন্দিরটি অষ্টম শতকের আদি যুগের, ডায়েং মন্দিরগুলির সমসাময়িক এবং প্রাম্বানানের মতো দক্ষিণ-মধ্য জাভার মন্দিরগুলির থেকেও প্রাচীন।
সামাজিক সমস্যা
সামাজিক সমস্যা হলো এমন একটি নেতিবাচক ঘটনা যা সমাজে বসবাসকারী মানুষকে স্বাভাবিক জীবনযাপনে বাঁধা সৃষ্টি করে । এটি সামাজিক জীবনযাত্রায় বাঁধা প্রদান করে আবেগীয় ও অর্থনৈতিক ভাবে সামাজিক উন্নয়ন ব্যাহত করে ।
"সামাজিক সমস্যা এমন একটি অবস্থা যা আবেগীয় অর্থনৈতিক দুর্দশা সৃষ্টির মাধ্যমে সমাজের মানুষকে প্রথা ও মূল্যবোধ পরিপন্থী কাজের দিকে ধাবিত করে "
" সামাজিক সমস্যা বলতে এমন একটি সামাজিক অসুবিধা অথবা অসংখ্য লোকের অসদাচরণকে বুঝায় যা সংশোধন করা দরকার ।
__NOEDITSECTION__
আলফাবেট ইনকর্পোরেটেড
বিশ্বখ্যাত সার্চ ইঞ্জিন গুগল মূল প্রতিষ্ঠান অ্যালফাবেট নামে কার্যক্রম শুরু করেছে আনুষ্ঠানিকভাবে। এর আগে গুগল ইনকরপোরেশনের নাম পরিবর্তন করে গুগলের মূল প্রতিষ্ঠান হিসেবে অ্যালফাবেট করার ঘোষণা দেওয়া হয়।
গত শুক্রবার গুগলের নামের সকল শেয়ার অ্যালফাবেটের নামে করে ফেলা হয়েছে। তবে এখনো গুগল GOOG এবং GOOGL নাম দুটি শেয়ার কেনাবেচার ক্ষেত্রে ব্যবহার করছে। যদিও অ্যালফাবেট পরিচালনা পর্ষদের সকল সদস্য এবং শেয়ারের মালিকানা একই আছে।
এ বিষয়ে প্রতিষ্ঠানটির একজন কর্মকর্তা জানান, অ্যালফাবেট নামে শুধুমাত্র আনুষ্ঠানিকভাবে কার্যক্রম শুরু হলো। বাকি সকল কার্যক্রম আগের মতোই আছে। সেখানে কোনো পরিবর্তন নেই। এটা একটা আইনগত পরিবর্তন বলেও উল্লেখ করেন তিনি।
প্রতিষ্ঠানটি অক্টোবর থেকে ডিসেম্বরের আর্থিক প্রতিবেদন যখন প্রকাশ করবে তখন একটি পরিবর্তন আসতে পারে। সেখানে গুগল এবং অ্যালফাবেটের আর্থিক বিবরণী আলাদাভাবে প্রকাশ করা হবে। একটি হবে গুগলের প্রধান নির্বাহী সুন্দর পেচাইয়ের নামে; অন্যটি হবে অ্যালফাবেটের প্রধান নির্বাহী ল্যারি পেজের নামে। তবে গুগলের সকল সেবা আগের মতোই থাকছে। সেবা সংক্রান্ত বিষয়ে কোনো ধরনের পরিবর্তন হচ্ছে না বলে জানিয়েছেন গুগলের একজন মুখপাত্র।
অ্যালফাবেট ইনক (সাধারণভাবে অ্যালফাবেট হিসাবে পরিচিত) গুগল এবং আরো কিছু কোম্পানী পূর্বে মালিকানাধীন বা গুগল বাঁধা অভিভাবক সংস্থা হিসেবে 2015 সালে নির্মিত একটি আমেরিকান বহুজাতিক পিণ্ডীভূত. [2] [3] [4] [5] [6] কোম্পানি ক্যালিফোর্নিয়া ভিত্তিক এবং পৃষ্ঠা প্রেসিডেন্ট হিসেবে প্রধান নির্বাহী কর্মকর্তা এবং ব্রিন হিসেবে সেবা দিয়ে গুগলের সহ-প্রতিষ্ঠাতা ল্যারি পেজ ও সের্গেই ব্রিন, নেতৃত্বে হয়. [7] বর্ণমালা মধ্যে গুগল পুনর্গঠনের অক্টোবর 2, 2015 সম্পন্ন ছিল [8] বর্ণমালা এর কার্যভার প্রযুক্তি, জীবন বিজ্ঞান, বিনিয়োগ রাজধানী ও গবেষণা সহ বিভিন্ন শিল্প, বোঝায়. তার অধীনস্থ কিছু Google, বস্ত্রবিশেষ, জিভি, গুগল ক্যাপিটাল, গুগল এক্স, গুগল ফাইবার এবং কুলায় ল্যাবস অন্তর্ভুক্ত. গুগল অংশীদারিতে জিভি ওঠে, এবং গুগল বিজ্ঞান জীবন সত্যই হয়ে ওঠে - দুই সহায়ক যেহেতু গুগল বিভাগ তাদের সংযোগ deemphasized হয়েছে. সুন্দর Pichai গুগল সিইও হিসেবে তার অবস্থান গ্রহণ করার সময় পুনর্গঠন পেজনিম্নলিখিত বর্ণমালা সিইও হয়ে ওঠে. [2] [3] গুগলের স্টক শেয়ার "যেমন GOOG" এবং "GOOGL Google এর সাবেক টিকার চিহ্ন অধীনে বাণিজ্যের বর্ণমালা, যা শেয়ার রূপান্তরিত হয়েছে ".
বর্ণমালা প্রতিষ্ঠার কোর গুগল ইন্টারনেট সেবা ব্যবসা করতে ইচ্ছা করে অণুরোধ জানানো হয় "ক্লিনার এবং আরও দায়ী" ইন্টারনেট সেবা ছাড়া অন্য ব্যবসার মধ্যে কাজ যে গ্রুপ কোম্পানি স্বায়ত্বশাসনের পারবেন. [3] [9]
আলফাবেট ইনকর্পোরেটেড () হল একটি মার্কিন বহুজাতিক পিণ্ডীভূত কোম্পানি, ২০১৫ সালে গুগলের ঊর্ধ্বতন কোম্পানি হিসেবে স্থাপিত করা হল।
দুধকুমার নদী
দুধকুমার নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ১৬ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দুধকুমার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৭। ভারতের পশ্চিমবঙ্গ থেকে আগত রায়ডাক নদী বা সঙ্কোশ নদী পাটেশ্বরীর কাছে দুধকুমার নাম ধারণ করেছে। বাংলাদেশের একেবারে উত্তর সীমানার নদী দুধকুমার।
দুধকুমার নদীর জন্ম মুলত ভারতের সিকিম রাজ্যে। তিস্তা নদীর সমান্তরালে উত্তরমুখী হয়ে ধরলা ও দুধকুমার নদী দুটি মিলিতভাবে বয়ে গেছে। রংপুরে নীলকুমার নামে একটি নদী এর সাথে মিশেছে। নদীটি পাটেশ্বরীতে গদাধর ও গঙ্গাধর নদী দুটিকে উপনদী হিসেবে গ্রহণ করে আঁকাবাঁকা পথে প্রায় ৫২ কিলোমিটার পথ অতিক্রম করে ব্রহ্মপুত্রের সাথে মিলিত হয়েছে।
জিঞ্জিরাম নদী
জিঞ্জিরাম নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-কেন্দ্রীয় অঞ্চলের কুড়িগ্রাম, গাইবান্ধা এবং জামালপুর এবং ভারতের মেঘালয়ের পশ্চিম গারো পাহাড় জেলা এবং দক্ষিণ পশ্চিম গারো পাহাড় জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ১০৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জিঞ্জিরাম নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২০।
নদীটির গভীরতা ৭ মিটার। নদী অববাহিকার আয়তন ২৪০ বর্গকিলোমিটার।
জিঞ্জিরাম নদীর জন্ম ভারতের মেঘালয় রাজ্যে। এটি কুড়িগ্রাম জেলার রৌমারীতে বাংলাদেশে প্রবেশ করেছে। পরে রৌমারী হতে রাজীবপুর হয়ে জামালপুর দেওয়ানগঞ্জে পুরাতন ব্রহ্মপুত্র নদে প্রবেশ করেছে।
১৯৯২ নিকারাগুয়া ভূমিকম্প
১৯৯২ নিকারাগুয়া ভূমিকম্প ১৯৯২ সালের ২ সেপ্টেম্বর ৬:১৬টায় নিকারাগুয়া উপকূলে অনুভূত হয়। কোস্টারিকাতে কিছু ক্ষয়ক্ষতির খবর প্রকাশ পায়। কমপক্ষে ১১৬ জন নিহত এবং আরও অনেক বেশি আহত হন। চাপ ও প্লেটবিকৃত সক্রিয় অঞ্চলে এই ভূমিকম্প আঘাত করে। অবস্থিত ছিল। ভূমিকম্পের পরে বৃহৎ এলাকায় সুনামি হয়।
১৯৯২ সালের নিকারাগুয়া ভূমিকম্প, আধুনিক ব্রডব্যান্ড সিসমিক নেটওয়ার্কে ধরা পড়া প্রথম সুনামি ভূমিকম্প। প্রাথমিক পৃষ্ঠ তরঙ্গ মাত্রা ছিল ৭.২ ধরা হয়েছিল
ভূমিকম্পের প্রথম কম্পন অনুভূত হয় ০:১৬ জিএমটি সময়ে এবং পরে কয়েকটি শক্তিশালী কম্পন অনুভূত হয়। এই ভুমকম্প বেশি অনুভূত হয় চিনানদেগা, লিওন অঞ্চলে, যদিও নিকারাগুয়ার অন্যান্য এলাকাতেও অনুভূত হয়। এছাড়া, স্যান হোসে, কোস্টা রিকাতে। ১৯৭২ সালের ভুমিকপের পড়ে, এটি নিকারাগুয়ার সবচেয়ে শক্তিশালী ভূমিকম্প।
নিকারাগুয়াতে কমপক্ষে ১১৬ জন মানুষ নিহত হয়, যাদের অধিকাংশ বিছানায় ঘুমন্ত শিশু, এছাড়া, ৬৮ জন নিখোঁজ এবং ১৩,৫০০ জনেরও বেশি মানুষ গৃহহীন হয়। Nicaragua. নিকারাগুয়ার পশ্চিম উপকূলে কমপক্ষে ১,৩০০ ঘরবাড়ি এবং ১৮৫টি মাছ ধরার নৌকা ধ্বংস হয়। মিকারাগুয়ার মোট ক্ষতির পরিমাণ প্রায় ২ থেকে ৩ কোটি মার্কিন ডলার।
অধিকাংশ হতাহত এবং ক্ষয়ক্ষতি হয় নিকারাগুয়া এবং কোস্টারিকার পশ্চিম উপকূলে সুনামির কারণে, এবং ছয় মাসের মধ্যে তিনটি সুনামির একটি এটি। ভূমিকম্পের পড়ে সুনামির উচ্চতা মাপা হয়েছিল, এবং সর্বোচ্চ উচ্চতা ছিল ৯.৯ মিটার, যদিও গড় উচ্চতা ছিল তিন থেকে ৮ মিটার। পৃষ্ঠ তরঙ্গ মাত্রার চেয়ে সুনামির মাত্রা অনেক বেশি ছিল, বা M, এবং ঢেউ -এর ভাঙ্গন প্রক্রিয়ার সময়কাল ছিল ১০০ সেকেন্ড, যা অস্বাভাবিক বড়। সময় মাত্রার স্কেলে এটি ছিল ৭.৬,২০ সেকেন্ডের বেশি M of 7; this M–M যা, সুনামি ভূমিকম্পের বৈশিষ্ট্য।
দুর্যোগ ব্যবস্থাপনা কর্তৃপক্ষ প্রাথমিক সাহায্য প্রদান করে। নিকারাগুয়ার প্রেসিডেন্ট ২ সেপ্টেম্বর ১৯৯২ সালে জাতির উদ্দ্যেশে ভাষণ দেন এবং বলেন কোন আন্তর্জাতিক সাহায্যের প্রয়োজন নাই। যাই হোক, রেডক্রস কিছু ত্রাণ সহায়তা প্রদান করে এবং জাতীয় সিভিল ডিফেন্স ব্যপকভাবে ত্রাণ সহায়তা দেয় ও আহতদের লেওন হাসপাতাল এবং লেনিন-ফনসেকা হাসপাতালে নিয়ে যায়।
চেল্লাখালি নদী
চেল্লাখালি নদী বা চিল্লাখালি নদী বা চিতলখালি নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং বাংলাদেশের উত্তর-পূর্বাঞ্চলের শেরপুর জেলার একটি নদী।
বাংলাদেশ অংশে নদীটির দৈর্ঘ্য ২৫ কিলোমিটার, প্রস্থ ৫২ মিটার এবং গভীরতা ৬ মিটার। নদী অববাহিকার আয়তন ১১৮ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক চামতি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৮।
চেল্লাখালি নদীর জন্ম ভারতের মেঘালয় রাজ্যে। এটি শেরপুর জেলার ঝিনাইগাতি উপজেলার সীমান্ত দিয়ে বাংলাদেশে নেমে এসেছে। তারপর পার্শ্ববর্তী উপজেলা নালিতাবাড়ির মধ্য দিয়ে প্রবাহিত হয়ে ভোগাই নদীতে মিলেছে। নদীতে সারাবছরই জলপ্রবাহ থাকে। তবে ডিসেম্বর থেকে জুন অবধি পানিপ্রবাহ কম থাকে, যার আনুমানিক পরিমাণ ৬ ঘনসেন্টিমিটার/সেকেন্ড। তখন নদীতে পানির গভীরতা থাকে ১ মিটার। বর্ষা মৌসুমে আগস্ট-সেপ্টেম্বর মাসে পানিপ্রবাহ বৃদ্ধি পায় যা ৮.৪ মিটার হয়। এই নদীতে জোয়ার ভাটার প্রভাব নেই। সাধারণ বন্যায় নদীটি আংশিকভাবে প্লাবিত হয়।
ভোগাই নদী
ভোগাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোগাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৪।
ভারতের শিলং মালভূমির পূর্বভাগে তুরার কাছে গারো পাহাড়ে এই নদীর উৎপত্তি। উৎস থেকে দক্ষিণ দিকে প্রবাহিত হয়ে শেরপুর জেলার নালিতাবাড়ী উপজেলার রামচন্দ্রকুড়া ইউনিয়ন দিয়ে বাংলাদেশে প্রবেশ করেছে। পরবর্তীতে কিছুদুর পেরিয়ে নদীটি কংস নাম ধারণ করেছে।
আলি দিভান্দারি
আলি দিভান্দারি একজন ইরানি কার্টুনিস্ট, চিত্রশিল্পী, গ্রাফিক ডিজাইনার, ভাস্কর্যশিল্পী, এবং ফটোগ্রাফার। ১৯৫৭ সালে ইরানের সাবজেভারে জন্মগ্রহণ করেন।
দিভান্দারি তেহরান বিশ্ববিদ্যালয়ের চারুকলা অণুষদ থেকে গ্রাফিক্স এর উপর পড়াশোনা করেন। ১৯৭৫ সালে গ্রাফিক্স ডিজাইনার এবং কার্টুনিস্ট হিসেবে তার কর্মজীবনের শুরু করেন। ১৯৯৭ সালে ইরানে একটি আন্তর্জাতিক কার্টুন উৎসবের পরিচালনা করেন। উৎসবের প্রতিপাদ্য বিষয় ছিলো ম্যান এন্ড নেচার- অনলি ওয়ান শেয়ার এন্ড কেয়ার । 
কর্মজীবনের বিভিন্ন সময়ে তিনি ইরান ও তুর্কিস্তানের বিভিন্ন কার্টুন প্রদর্শনী কিংবা ফেস্টের জুরির পদ অলংকৃত করেন। তার কাজগুলি বিভিন্ন আন্তর্জাতিক পত্র-পত্রিকা এবং ম্যাগাজিনে প্রকাশিত হয়। তাছাড়া তার বিখ্যাত কর্মগুলি ৩৪ টির ও বেশি দেশে প্রদর্শিত হয়েছে। 
 স্মাইল মোনালিসা